VS002504
Datum: 2001-02-14T01:00:00.000+01:00
datum_sodbe_i_stopnje: 2009-03-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe skočnega sklepa in stopala in njihove posledice - poškodbe kože in njihove posledice
fischer: zelo hudi primeri
odskodnina: 96.000 EUR
opombe: II Ips 106/2010 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 5 do 10 let

Osnovnošolka.

## Škodni dogodek

Nesreča pri izstopanju iz šolskega avtobusa; ker je voznik avtobusa prehitro zaprl vrata, ji je priprl šolsko torbo; zaradi tega je padla pod premikajoče se vozilo, ki ji je zapeljalo prek desne noge.

## Poškodba

Zmečkanje spodnjega in srednjega dela desnega stopala z uničeno cirkulacijo, zlom štirih stopalnic, ki so bile delno odbrušene, uničenje vseh mišic in mišičnih tetiv na sprednji strani desnega stopala, uničenje in defekt kožnega pokrova in podkožja na hrbtišču desnega stopala – zaradi obsega poškodb je bila opravljena amputacija desnega stopala po Chopartu.

## Telesne bolečine

29.000 EUR Zelo hude telesne bolečine – 25 do 30 minut, hude telesne bolečine – 5 do 7 dni, srednje hude stalne telesne bolečine – 7 do 10 dni, srednje hude občasne telesne bolečine – 10 do 12 dni, zmerne stalne telesne bolečine – 6 do 8 tednov, zmerne občasne (predvsem obremenilne) telesne bolečine ves ostali čas zdravljenja in jih bo tudi v bodoče, predvsem zaradi obremenitev (tudi v hrbtenici oz. križu) zaradi nošenja proteze.

#### Hospitalizacija

Hospitalizacija 95 dni daleč od doma, 3 operacije v splošni anesteziji, v sklopu zadnje so ji zaradi neuspešnosti zdravljenja amputirali stopalo.

#### Ambulantno zdravljenje

Vsaj 44 pregledov pri raznih specialistih.

#### Nevšečnosti med zdravljenjem

Neštete preveze, jemanje analgetikov in drugih zdravil, prejemanje injekcij, po operacijah je morala nepremično ležati, neprijetnosti pri namestitvi proteze in odpravljanju težav z njo (proteza bo menjana 1x letno).

## Strah

10.000 EUR Zelo hud primaren strah ob nesreči – 1 minuto in do sprejema v bolnišnico 3 do 4 ure in nato še 2 dni; hud sekundarni strah po tistem, ko so ji povedali za amputacijo (2. dan po sprejemu v bolnišnico); srednje hud strah ves čas zdravljenja in v času protetične rehabilitacije in oskrbe; strah je doživljala tako kot sicer otroci – strah zaradi tega, ker si ni znala predstavljati kaj se bo z njo zgodilo. Še vedno je prisoten strah pred vožnjo z avtobusi.

## Zmanjšanje življenjske aktivnosti

40.000 EUR Zaradi amputacije je desna noga krajša za 2 cm, stegno tanjše za 4 cm in golen tanjša za 10 cm. S pomočjo proteze lahko hodi do 1 km. Ne more skakati, tekati, se odriniti, stati dalj časa, na gladkih površinah ji drsi, težko hodi po neravnem terenu. Zaradi tega je glede na starost bistveno prikrajšana. Zaradi žuljenja proteze ima bolečine pri večjih obremenitvah, kar jo omejuje pri aktivnostih. Športnih aktivnosti kot so smučanje, rolanje z drugimi otroki ne more izvajati. Način življenja je prilagodila omejitvam; zaradi njih je bolj zadržana, sicer pa ne odstopa od povprečja (npr. pri učenju). Pri izbiri poklica bo omejena, saj bo lahko izbrala le sedeče delo. Psihično ravnovesje ni tako porušeno, da bi potrebovala pomoč psihiatra ali psihologa.

## Skaženost

17.000 EUR Pri hoji vidno šepa – ziba se v desno; na področju krna in na stegnu ima brazgotine. Del proteze, ki sega do gležnja se lahko prekrije s hlačami, kar poleti ni mogoče, kadar nosi kratke hlače ali kopalke. Nosi lahko le prilagojeno obutev. Tudi v obutvi je spodnji del noge videti drugačen. V času sojenja je bila oškodovanka že v puberteti, zato jo je vse to še bolj motilo in prizadevalo. Te duševne bolečine bodo v različni stopnji intenzivnosti trajale vse življenje.

**Zveza:**

ZOR člen 200